_:n889b7fd2dbc14d5d9897caf3c06a90f3xb0
<http://schema.org/articleBody>
"\r\n2018 жылы 5 қазанда Қазақстан халқына арнаған өзінің жыл сайынғы Жолдауында Қазақстан Президенті Нұрсұлтан Назарбаев Қазақстан Республикасының Үкіметіне «қарапайым заттар экономикасын» дамытуға және экспортқа бағытталған индустрияландыруға бағдарланған тиімді өнеркәсіптік саясатты іске асыруға баса көңіл бөлуді тапсырды.\r\nАталған міндетті іске асыру үшін индустрияландыру саясатын жүргізу және қолдау құралдарын шоғырландыру мақсатында ҚР Үкіметі индустрияны дамыту, жергілікті қамту және технологиялық даму саласындағы үш ұлттық даму институтының функциялары «Қазақстандық индустрияны дамыту институты» АҚ базасындағы Бірыңғай өнеркәсіптік даму орталығына біріктірілетін болады.\r\nҚайта құру кезінде институттардың бюджеттік шығындары мен штаттық құрылымы оңтайландырылады.\r\nБолашақ орталыққа жүктелетін міндеттерді орындау үшін биыл 8 қазанда «ҚИДИ» Директорлар кеңесінің шешімімен Дана Жүнісова жаңа басқарма төрағасы болып сайланды.\r\nДана Жүнісова Целиноград қаласында дүниеге келген. 2006 жылы Т. Рысқұлов атындағы Қазақ экономикалық университетін тәмамдаған. Мамандығы бойынша — экономист.\r\nЕңбек жолын «ҚТЖ» ҰК, «Астана–Финанс» АҚ, «2011 жылғы 7-қысқы Азия ойындарын ұйымдастыру комитетінің атқарушы дирекциясы» АҚ, сондай-ақ жеке секторда жұмыс істеп бастаған.\r\n2012–2015 жылдары — ҚР «Атамекен» ҰКП Тариф қалыптастыру департаменті директорының орынбасары, Экономикалық интеграция департаменті директорының орынбасары, Өнеркәсіптік және инвестициялық саясат департаментінің директоры, Экономикалық интеграция департаментінің басқарушы директоры қызметтерін атқарды.\r\n2016–2018 жылдар аралығында ҚР «Атамекен» ұлттық кәсіпкерлер палатасының басқарма төрағасының орынбасары болып еңбек етті.\r\n2018 жылғы сәуірде ҚР ұлттық экономика вице-министрі болып тағайындалды.\r\n2018 жылғы қыркүйектен бастап ҚР Премьер-Министрінің кеңесшісі қызметін атқарды.\r\nЕуразиялық экономикалық одаққа мүше мемлекеттер Басшыларының «Еуразиялық экономикалық одақты құруға қосқан үлесі үшін» ІІ дәрежелі медалімен, мемлекеттік және қоғамдық қызметтегі еңбегі, еліміздің әлеуметтік-экономикалық және мәдени дамуына, достық пен ынтымақтастықты нығайтуға қосқан елеулі үлесі үшін Қазақстан Республикасы Президентінің құрмет грамотасымен марапатталған."
<https://sn.kz/sn-akparat-agyny/44568-ltty-ekonomika-vitse-ministri-bol-an-dana-zh-nisova-zha-a-yzmetke-ta-ajyndaldy>